**DEDDF GWASANAETHAU CYMDEITHASOL A LLESIANT (CYMRU)**

**YMARFER**

**Barn a dymuniadau oedolion o ran diogelu**

Datblygwyd yr ‘aide memoire’ hwn, ar gyfer siarad gydag oedolion am ddiogelu, gan Fwrdeistref Frenhinol Kingston upon Thames. Mae ymarferwyr yn ei ddefnyddio i awgrymu cwestiynau a allai fod yn ddefnyddiol, ar gychwyn y broses, ar gyfer siarad ag oedolion am ddiogelu. Sut ydych chi’n sicrhau bod barn oedolion a’u dymuniadau yn ganolog i’r hyn yr ydych yn ei wneud i’w diogelu?

## Ansawdd bywyd

1. Sut ydych chi’n teimlo am drafod niwed / camdriniaeth?
2. Oes gennych chi bobl y gallwch siarad â nhw am niwed / camdriniaeth / diogelu?
3. Pa fath o help sydd ei angen arnoch chi ar y foment?
4. Beth ydy’r ffordd orau i ddisgrifio sut hoffech chi gael eich trin?
5. Beth sy’n bwysig i chi ar y foment?
6. Ydych chi’n gallu byw y math y fywyd yr hoffech chi?
7. Ydych chi’n teimlo bod rhywbeth yn eich atal rhag gwneud rhai pethau?
8. Ydych chi’n gwyybod sut i gadw’ch hun yn ddiogel ac i beidio â chael
eich egsbloetio?
9. Os oes rhywun wedi cofnodi pryder yn eich cylch, pa mor hawdd neu anodd ydy hi i chi drafod yr hyn sy’n digwydd?
10. Beth ydy’r pethau sy’n eu gwneud hi’n anodd i chi?
11. Beth ydy’r pethau sy’n / a allai ei gwneud hi’n haws i chi?
12. Ydych chi’n teimlo’n hyderus eich bod yn gallu cael help i gadw’n ddiogel heb beryglu’r pethau eraill yr ydych eu heisiau yn eich bywyd?

## Proses

1. Beth ydych chi’n ei wybod am ddiogelu?
2. Sut wnaethoch chi ddod i wybod am ddiogelu?
3. Ydych chi angen unrhyw wybodaeth?
4. Beth fydd yn gwneud i chi deimlo mai chi sy’n rheoli’r hyn sy’n digwydd?
5. Sut byddech chi’n teimlo petai angen i’r heddlu / llysoedd fod yn cael eu cynnwys?
6. Sut ydych chi’n teimlo am gynnal ymchwiliad i’r niwed / camdriniaeth a gafodd ei gofnodi / yr ydych chi wedi gofnodi?
7. Oes unrhywbeth yn eich poeni am yr ymchwiliad?
8. Beth ydy rhai o’r pethau a allai fod yn ddefnyddiol i chi i o ran yr ymchwiliad?
9. Ydych chi’n teimlo eich bod yn gallu dweud beth hoffech chi weld yn digwydd o ganlyniad i gofnodi’r cam-drin neu bod eraill yn dod yn ymwybodol o’r cam-drin?
10. Beth allwn ni ei wneud i sicrhau eich bod yn hapus am y camau gweithredu sy’n cael eu cymryd?

## Newid

1. Beth hoffech chi weld fel canlyniad i’r gweithgaredd diogelu sy’n digwydd? Beth yn eich barn chi fyddai’r peth gorau a ddaw o hyn?
2. Beth yn eich barn chi fyddai’r peth gwaetha a ddaw o hyn?
3. Beth allwn ni ei wneud er mwyn i chi deimlo’n ddiogel rhag dioddef niwed neu gael eich cam-drin yn y dyfodol?
4. Beth fydd o help i chi deimlo mai chi sy’n rheoli pethau?